ऋषिकुल में पैदा हुआ परम विद्वान रावण, जिसे पूरे ब्रह्माण्ड का ज्ञान था, अपने अधर्म के कारण उसे तिरस्कृत होना पड़ा, जबकि केवट, निषाद आदि छोटे होते हुए भी श्रीराम ने उन्हें अपने गले लगाकर उच्च स्थान प्रदान किया। रैदास जूते बनाते थे, कबीर कपड़ा बुनते थे, परन्तु अपने उच्च कर्मों और आदर्शों के कारण समाज में अग्रणी स्थान प्राप्त किया और परमपद के भागी बनें। यह तो सभी जानते हैं कि कृष्णभक्त मीराबाई के धर्मगुरु रैदास जी थे। गुण और ज्ञान की पूजा शुरू से ही भारत की विशेषता रही है।